നാനോ ടെക്‍നോളജി - വിക്കിപീഡിയ

# നാനോ ടെക്‍നോളജി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

കുറുക്കുവഴി(?)

തന്മാത്രാപല്‍ച്ചക്രങ്ങള്‍

ദ്രവ്യത്തെ അതിന്റെ പരമാണുതലത്തില്‍ കൈകാര്യം ചെയ്യാന്‍ സഹായിക്കുന്ന സാങ്കേതികവിദ്യയാണ്‌ നാനോടെക്‍നോളജി. പരമാണുതലം എന്നാല്‍ ഒരു മൈക്രോ മീറ്ററില്‍ താഴെ എന്നാണ്‌. ഈ അളവില്‍ ഉള്ള സുക്ഷ്മ യന്ത്രങ്ങളുടെ നിര്‍മാണം അവയുടെ പരിരക്ഷ തുടങ്ങിയവയും നാനോടെക്‍നോളജിയുടെ പരിധിയില്‍ വരുന്നു. എന്നാല്‍ ഏറ്റവും പ്രധാനപ്പെട്ട കാര്യം നാനോടെക്‍നോളജി ഒരു പ്രത്യേക ശാസ്ത്ര ശാഖയുടെ കീഴില്‍ വരുന്നില്ല എന്നതാണ്‌. ഇതില്‍ നിന്നു കിട്ടുന്ന ഗവേഷണ ഫലങ്ങള്‍ എല്ലാ ശാസ്ത്ര മേഖലകള്‍ക്കും ഗുണം ചെയ്യും.

നിലവിലുള്ള ശാസ്ത്ര ശാഖകളുടെ സുക്ഷ്മതലത്തിളുള്ള തുടര്‍ച്ചയായിട്ടോ അല്ലെങ്കില്‍ ഇവയുടെയെല്ലാം സുക്ഷ്മ തലത്തിലുള്ള പുനരാവിഷ്കാരമായിട്ടോ നാനോടെക്‍നോളജിയെ കാണാവുന്നതാണ്‌. എല്ലാ നാനോ വസ്തുക്കളുടെയും നിര്‍മാണത്തിന്‌ രണ്ട്‌ രീതികള്‍ അവലംബിക്കാവുന്നതാണ്‌. ഒന്ന് മേലെ നിന്ന്‌ താഴേക്കുള്ള 'ടോപ്‌ ഡൗണ്‍'(top down)രീതിയും രണ്ട്‌ താഴെ നിന്ന്‌ മുകളിലേക്കുള്ള 'ബോട്ടം അപ്‌'(bottom up) രീതിയും. നാനോ പദാര്‍ത്ഥങ്ങള്‍ വലിപ്പം കൂടിയ പദാര്‍ത്ഥങ്ങളില്‍‍ നിന്ന് ഉണ്ടാക്കിയെടുക്കുന്ന രീതിയാണ്‌ ടോപ്‌ ഡൗണ്‍. തന്മാത്രകളും ആറ്റങ്ങളും കൂട്ടിച്ചേര്‍ത്ത്‌ വിവിധ ഘടനകള്‍ നിര്‍മിക്കുന്ന രീതിയാണ്‌ ബോട്ടം അപ്‌. നൂതന സൂക്ഷ്മ ദര്‍ശിനികളുടെ കണ്ടുപിടുത്തമാണ്‌ നാനോടെക്‍നോളജിയെ ഇന്നു കാണുന്ന ഉയരത്തിലെത്തിച്ചത്‌. 1980-കളുടെ തുടക്കത്തില്‍ ഐ.ബി.എം കമ്പനിയിലെ ശാസ്ത്രഞ്ജന്മാര്‍ ആറ്റോമിക്‌ ഫോര്‍സ്‌ മൈക്രോസ്കോപ്‌(AFM),സ്കാനിംഗ്‌ ടണലിംഗ്‌ മൈക്രോസ്കോപ്(STM) എന്നിങ്ങനെ രണ്ട്‌ മൈക്രോ സ്കോപ്പുകള്‍ കണ്ടുപിടിച്ചു. ഈ ഉപകരണങ്ങള്‍ ആറ്റങ്ങളെ നിരീക്ഷിക്കാനും അവ കൈകാര്യം ചെയ്യാനും വളരെയധികം സഹായിച്ചു.

യു.എച്ച്.വി. സ്കാനിങ് ടണല്ലിങ് സൂക്ഷ്മദര്‍ശിനിയുടെ ആന്തരികവീക്ഷണം

## [തിരുത്തുക] ആരംഭം

1959 ഡിസംബര്‍ 29-ന്‌ കാല്‍ടെക്‌ യൂണുവേഴ്‌സിറ്റിയില്‍ വച്ചു നടന്ന മീറ്റിങ്ങിലെ റിച്ചാര്‍ഡ്‌ ഫെയ്‌മാന്റെ പ്രഭാഷണമാണ്‌ നാനോടെക്‍നോളജിക്ക്‌ ഒരു ആമുഖമായി മാറിയത്‌. സൂക്ഷതലത്തിലെ അനന്ത സാധ്യതകള്‍('There is plenty of room at the bottom') എന്നതായിരുന്നു പ്രഭാഷണ വിഷയം."എനിക്ക്‌ കാണാന്‍ കഴിഞ്ഞിടത്തോളം പദാര്‍ത്ഥങ്ങളെ ഓരോരോ അണുക്കളായി കൈകാര്യം ചെയ്യുന്നതിന്‌ ഭൗതികശാസ്ത്രത്തിലെ നിയമങ്ങള്‍ എതിരല്ല" എന്ന് ഈ പ്രഭാഷണത്തില്‍ അദ്ദേഹം പറഞ്ഞു. നാനോടെക്‍നോളജി എന്ന പേര്‌ നിര്‍ദേശിച്ചത്‌ ടോക്യൊ സയന്‍സ്‌ യൂണിവേഴ്സിറ്റി പ്രൊഫസര്‍ നോറിയോ ടാനിഗൂച്ചി (Norio Taniguchi) ആണ്‌.

### [തിരുത്തുക] സാധ്യതകള്‍

നാമുപയോഗിക്കുന്ന മിക്ക ഉപകരണങ്ങളുടെയും വലിപ്പം കുറയും എന്നതുതന്നെയാണ്‌ നാനോ ടെക്‍നോളജിയുടെ ഏറ്റവും വലിയ സാധ്യത. ശക്തിയേറിയ കാര്‍ബണ്‍ ഫൈബറുകള്‍ നിര്‍മ്മിക്കാന്‍ നാനോ ടെക്‍നോളജി കൊണ്ട്‌ സാധിക്കും. നാളത്തെ ലോകത്ത്‌ സിലിക്കണിനു പകരമായി ഉപയോഗിക്കാന്‍ സാധിക്കുന്ന കാര്‍ബണ്‍ നാനോ ട്യുബുകള്‍ കണ്ടുപിടിച്ചു കഴിഞ്ഞു. ബള്‍ബുകളില്‍ ഫിലമെന്റിനു പകരമയും കൃത്രിമ അവയവങ്ങളുടെ നിര്‍മാണത്തിനും ഭുകമ്പം ബാധിക്കാത്ത കെട്ടിടങ്ങളുടെ നിര്‍മാണത്തിനും കാര്‍ബണ്‍ നാനോ ട്യുബുകള്‍ ഉപയോഗിക്കാന്‍ സാധിക്കും. നാനോ ടെക്‍നോളജിയുടെ അഭൂതപൂര്‍വമായ ഒരു സാധ്യതയാണ്‌ ടെലിപോര്‍ട്ടേഷന്‍. ഒരു വസ്തുവിനെ ഒരു ബിന്ദുവില്‍ നിന്ന് ഏറെക്കുറേ അപ്രത്യക്ഷമാക്കി അതിന്റെ കൃത്യമായ ആറ്റോമിക ഘടന മറ്റൊരു സ്ഥലത്തേക്ക്‌ അയച്ച്‌ അവിടെവെച്ച്‌ ആ വസ്തുവിനെ പുന:സൃഷ്ടിക്കുന്ന പ്രക്രിയയാണ്‌ ടെലിപോര്‍ട്ടേഷന്‍. നാനോടെക്‍നോളജി സമഗ്രമായി വികസിച്ചാല്‍ ഇത്‌ അസാധ്യമല്ലെന്നാണ്‌ ശാസ്ത്ര ലോകം കരുതുന്നത്‌.

### [തിരുത്തുക] ദോഷവശങ്ങള്‍

നാനോടെക്‍നോളജി ഇരുതല മൂര്‍ച്ചയുള്ള ഒരു വാളാണ്‌. സൂക്ഷിച്ചുപയോഗിച്ചില്ലെങ്കില്‍ വന്‍ നാശങ്ങളാവും ഫലം. വിഷാംശമുള്ള നാനോ പദാര്‍ത്ഥങ്ങള്‍ ഭൂമിയെ വിഷലിപ്തമാക്കും. നല്ല കാര്യങ്ങള്‍ക്കുവേണ്ടി പടച്ചു വിടുന്ന നാനോബോട്ടുകള്‍ നിയന്ത്രണം വിട്ടാല്‍ പിന്നെ നശിപ്പിക്കന്‍ കഴിഞ്ഞെന്നു വരില്ല. നാസ നടത്തിയ പഠനത്തില്‍ നാനോ ട്യുബുകള്‍ ഗുരുതരമായ ശ്വാസകോശ പ്രശ്നങ്ങള്‍ ഉണ്ടാക്കുന്നതായി കണ്ടെത്തിയിരുന്നു. യുദ്ധ സന്നാഹങ്ങളൊരുക്കുവാന്‍ നാനോ ടെക്‍നോളജിക്ക്‌ ഒരുപാട്‌ സഹായങ്ങള്‍ ചെയ്യാന്‍ കഴിയും.

  ഇംഗ്ലീഷ്‌ വിക്കിയില്‍നിന്നും മൊഴിമാറ്റം നടത്തിയ ഈ താള്‍ പൂര്‍ണ്ണമല്ല, ഇതു പൂര്‍ണ്ണമാക്കുവാന്‍ വിക്കിപീഡിയ സംരംഭത്തില്‍ പങ്കാളിയാവുക (ശ്രദ്ധിക്കുക: നവാഗതര്‍ക്ക് സ്വാഗതം, ,ഈ ലേഖനത്തിന്റെ ഇംഗ്ലീഷ് പതിപ്പ്)

Retrieved from "http://ml.wikipedia.org../../../%E0%B4%A8/%E0%B4%BE/%E0%B4%A8/%E0%B4%A8%E0%B4%BE%E0%B4%A8%E0%B5%8B_%E0%B4%9F%E0%B5%86%E0%B4%95%E0%B5%8D%E2%80%8D%E0%B4%A8%E0%B5%8B%E0%B4%B3%E0%B4%9C%E0%B4%BF.html"

സൂചികകള്‍: അപൂര്‍ണ്ണ ലേഖനങ്ങള്‍ | ഉള്ളടക്കം | ശാസ്ത്രം | സാങ്കേതികം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- العربية
- Български
- বাংলা
- Català
- Česky
- Dansk
- Deutsch
- Zazaki
- Ελληνικά
- English
- Esperanto
- Español
- Eesti
- فارسی
- Suomi
- Français
- Galego
- עברית
- हिन्दी
- Magyar
- Bahasa Indonesia
- Italiano
- 日本語
- 한국어
- Lietuvių
- Bahasa Melayu
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Slovenčina
- Slovenščina
- Shqip
- Српски / Srpski
- Basa Sunda
- Svenska
- தமிழ்
- ไทย
- Türkçe
- Українська
- اردو
- Vèneto
- Tiếng Việt
- 中文
- Bân-lâm-gú